Εγχειρίδιο χρήσης VAIO

Εργασία

# Εισαγωγή/Αφαίρεση του "Memory Stick"

Μπορείτε να χρησιμοποιείτε το "Memory Stick" για να αποθηκεύετε δεδομένα ή για να μεταφέρετε εικόνες από την ψηφιακή κάμερα προς τον υπολογιστή σας VAIO και το αντίστροφο. Για να εισαγάγετε/αφαιρέσετε το "Memory Stick", ακολουθήστε τα παρακάτω βήματα.

## Για να εισάγετε ένα "Memory Stick"

1. Εντοπίστε την υποδοχή "Memory Stick".

Υπόδειξη

- Η υποδοχή "Memory Stick" του υπολογιστή σας λειτουργεί επίσης ως υποδοχή κάρτας μνήμης SD.

1. Κρατήστε το "Memory Stick" [Πληροφ.] με το βέλος να δείχνει προς την υποδοχή και σύρετέ το προσεκτικά μέσα στην υποδοχή έως ότου κουμπώσει στη θέση του.

Το σύστημα εντοπίζει αυτόματα το “Memory Stick” και εμφανίζει τα περιεχόμενα του “Memory Stick”*. Αν δεν εμφανιστεί κάποιο παράθυρο στην επιφάνεια εργασίας, ανοίξτε το Υπολογιστής (Computer) [Πληροφ.] και κάντε διπλό κλικ στο εικονίδιο "Memory Stick"*.
* Το γράμμα της μονάδας για την υποδοχή "Memory Stick", π.χ. το "E:", ενδέχεται να διαφέρει, ανάλογα με τη διαμόρφωση του συστήματος του υπολογιστή VAIO.
Σημείωση

- Το εικονίδιο "Memory Stick" εμφανίζεται στο παράθυρο Υπολογιστής (Computer) [Πληροφ.] αφού εισάγετε το "Memory Stick" στην υποδοχή.

- Αν η εισαγωγή του "Memory Stick" δεν πραγματοποιείται εύκολα, αφαιρέστε το προσεκτικά και βεβαιωθείτε ότι το εισάγετε με τη σωστή κατεύθυνση. Κατά την εισαγωγή του "Memory Stick" στην υποδοχή, βεβαιωθείτε ότι το κρατάτε με το βέλος στραμμένο προς τη σωστή κατεύθυνση. Για να αποφύγετε την πρόκληση βλάβης στον υπολογιστή VAIO ή στο μέσο, μην πιέζετε με δύναμη το "Memory Stick" μέσα στην υποδοχή αν συναντήσετε αντίσταση.

Υπόδειξη

- Κατά την εισαγωγή του "Memory Stick" στην υποδοχή για πρώτη φορά, ενδέχεται να σας ζητηθεί να εγκαταστήσετε το πρόγραμμα οδήγησης. Αν σας ζητηθεί κάτι τέτοιο, ακολουθήστε τις οδηγίες που εμφανίζονται στην οθόνη για να εγκαταστήσετε το πρόγραμμα οδήγησης.

## Για να αφαιρέσετε ένα "Memory Stick"

1. Εντοπίστε την υποδοχή "Memory Stick".

Υπόδειξη

- Η υποδοχή "Memory Stick" του υπολογιστή σας λειτουργεί επίσης ως υποδοχή κάρτας μνήμης SD.

1. Βεβαιωθείτε ότι η ενδεικτική λυχνία πρόσβασης σε μέσο αποθήκευσης είναι σβηστή.

1. Πιέστε το "Memory Stick" προς τον υπολογιστή VAIO κι έπειτα αφήστε το.

1. Τραβήξτε το "Memory Stick" για να το βγάλετε από την υποδοχή.

Σημείωση

- Μην αφαιρείτε το "Memory Stick" ενώ ανάβει η ενδεικτική λυχνία πρόσβασης σε μέσο αποθήκευσης. Διαφορετικά, μπορεί να χαθούν δεδομένα. Η φόρτωση δεδομένων μεγάλου όγκου ενδέχεται να διαρκέσει αρκετή ώρα. Για το λόγο αυτό, πριν αφαιρέσετε το "Memory Stick", βεβαιωθείτε ότι έχει σβήσει η ενδεικτική λυχνία.

- Φροντίστε να αφαιρείτε πάντα το "Memory Stick" προσεκτικά. Διαφορετικά, μπορεί να εξαχθεί απότομα, χωρίς να το περιμένετε.

Σχετικό θέμα
Πληροφορίες για το "Memory Stick"
Συμβατό "Memory Stick"
Διαμόρφωση του "Memory Stick"
Σημειώσεις για τη χρήση του "Memory Stick"