Εγχειρίδιο χρήσης VAIO

Στοιχεία αναφοράς

# Σημειώσεις σχετικά με την προσθήκη και την αφαίρεση μονάδων μνήμης

Προτού προσθέσετε ή αφαιρέσετε μονάδες μνήμης, διαβάστε προσεκτικά τις ακόλουθες προφυλάξεις.

- Ο υπολογιστής σας VAIO και οι μονάδες μνήμης χρησιμοποιούν εξαρτήματα και τεχνολογία ηλεκτρικής σύνδεσης υψηλής ακριβείας. Προκειμένου να μην καταστεί άκυρη η εγγύησή σας κατά την περίοδο ισχύος της εγγύησης του προϊόντος, προτείνουμε τα εξής:

- Συνιστάται να επικοινωνήσετε με τον αντιπρόσωπό σας για να εγκαταστήσετε μία νέα μονάδα μνήμης.

- Μην εγκαταστήσετε χωρίς βοήθεια μία μονάδα μνήμης εάν δεν είστε εξοικειωμένοι με τη διαδικασία αναβάθμισης της μνήμης ενός υπολογιστή.

- Μην αγγίζετε τις υποδοχές σύνδεσης και μην ανοίγετε το κάλυμμα του διαμερίσματος της μονάδας μνήμης.

- Για βοήθεια, επικοινωνήστε με ένα εξουσιοδοτημένο κέντρο υποστήριξης/σέρβις Sony. Για να εντοπίσετε το πλησιέστερο κέντρο ή αντιπρόσωπο, ανατρέξτε στην τοποθεσία ηλεκτρονικής υποστήριξης.[Πληροφ.]

- Εάν προσθέσετε ή αφαιρέσετε μονάδες μνήμης χωρίς βοήθεια, ο υπολογιστής σας VAIO μπορεί να παρουσιάσει δυσλειτουργία ή να προκληθεί ατύχημα λόγω θραύσης της υποδοχής και της μονάδας ή κάποιου λάθους στη σύνδεση. Σε αυτήν την περίπτωση, θα επιβαρυνθείτε με χρέωση επισκευής.

- Δείξτε προσοχή ώστε να μην τραυματίσετε τα χέρια ή τα δάχτυλά σας με τα αιχμηρά άκρα της μονάδας μνήμης, τα εσωτερικά εξαρτήματα ή τις πλακέτες κυκλωμάτων του υπολογιστή σας VAIO.

- Δείξτε προσοχή ώστε να μην πιαστούν τα δάχτυλά σας σε κάποιο από τα εσωτερικά καλώδια του υπολογιστή σας VAIO, καθώς το καλώδιο μπορεί να χαλαρώσει ή να αποσυνδεθεί.

- Εάν παραμείνει στο εσωτερικό του υπολογιστή σας VAIO κάποιο υγρό, όπως νερό ή κάποιο άλλο ξένο αντικείμενο, ενώ είναι ενεργοποιημένος, μπορεί να προκληθεί φωτιά. Φροντίστε να αφαιρέσετε τυχόν ξένα αντικείμενα και να τοποθετήσετε το κάλυμμα του διαμερίσματος της μονάδας μνήμης προτού ενεργοποιήσετε τον υπολογιστή σας VAIO.

- Η Sony δεν εγγυάται ότι οι μονάδες μνήμης τρίτων κατασκευαστών θα λειτουργήσουν με τον υπολογιστή σας VAIO. Για πληροφορίες σχετικά με μονάδες μνήμης τρίτων κατασκευαστών, συμβουλευτείτε τους αντίστοιχους αντιπρόσωπους πωλήσεων.

- Φροντίστε να απενεργοποιήσετε τον υπολογιστή σας VAIO και τις περιφερειακές συσκευές και να αποσυνδέστε όλα τα συνδεδεμένα εξαρτήματα και καλώδια προτού προσθέσετε ή αφαιρέσετε μονάδες μνήμης. Εάν δεν τηρήσετε αυτήν την οδηγία, μπορεί να προκληθεί ζημιά στη μονάδα μνήμης, στον υπολογιστή σας VAIO ή στις περιφερειακές συσκευές.

- Ακολουθήστε τις παρακάτω οδηγίες για να αποφύγετε την πρόκληση ζημιάς από ηλεκτροστατική εκκένωση:

- Μην εργάζεστε σε σημείο όπου παράγεται εύκολα στατικός ηλεκτρισμός, όπως πάνω σε χαλί.

- Προτού προσθέσετε ή αφαιρέσετε μονάδες μνήμης, αγγίξτε ένα μεταλλικό αντικείμενο εκτός του υπολογιστή σας VAIO για να εξαλείψετε τον στατικό ηλεκτρισμό. Μην αγγίζετε μεταλλικά μέρη στο εσωτερικό του υπολογιστή.

- Ανοίξτε τη συσκευασία της μονάδας μνήμης μόνον όταν είστε έτοιμοι να εγκαταστήσετε τη μονάδα. Η συσκευασία προστατεύει τη μονάδα από ΗΣΕ (ηλεκτροστατική εκκένωση). Για να αποθηκεύσετε τη μονάδα, κλείστε τη σε μία αντιστατική σακούλα ή τυλίξτε τη σε ένα φύλλο αλουμινόχαρτο.

- Όταν κρατάτε τη μονάδα μνήμης, μην αγγίζετε τα τσιπ ή τον ηλεκτρικό ακροδέκτη της μονάδας.

- Μην εισάγετε τη μονάδα μνήμης στην υποδοχή με λάθος κατεύθυνση. Ενδέχεται να προκληθεί ζημιά στη μονάδα ή στην υποδοχή ή να προκληθεί φωτιά στην πλακέτα κυκλώματος.

- Χρησιμοποιήστε το κατάλληλο κατσαβίδι για το μέγεθος της βίδας (όπως μίνι κατσαβίδι).

- Μην αφαιρείτε ή ξεσφίγγετε βίδες που δεν πρέπει να αφαιρεθούν.

Σχετικό θέμα
Προσθήκη και αφαίρεση μονάδων μνήμης
Προβολή των πληροφοριών συστήματος