Εγχειρίδιο χρήσης VAIO

Εργασία

# Επικοινωνία με άλλη συσκευή BLUETOOTH(R), όπως ένα ποντίκι

Μπορείτε να συνδέσετε συσκευές BLUETOOTH στον υπολογιστή VAIO.
Για περισσότερες πληροφορίες σχετικά με την επικοινωνία μέσω BLUETOOTH, δείτε την ενότητα Πληροφορίες για τη λειτουργία BLUETOOTH. [Πληροφ.]

1. Ανοίξτε το συμβολομενού έναρξης [Πληροφ.] και επιλέξτε το σύμβολο Ρυθμίσεις (Settings).

1. Επιλέξτε Αλλαγή ρυθμίσεων υπολογιστή (Change PC settings) στην κάτω δεξιά γωνία.

1. Επιλέξτε Ασύρματο (Wireless) στο αριστερό παράθυρο της οθόνης Ρυθμίσεις (PC settings).

1. Αλλάξτε το Λειτουργία πτήσης (Airplane mode) σε Ανενεργό (Off) και τη ρύθμιση Bluetooth σε ενεργό (On).

Υπόδειξη

- Αν ο υπολογιστής VAIO είναι συμβατός με την τεχνολογία BLUETOOTH υψηλής ταχύτητας και σκοπεύετε να τον χρησιμοποιήσετε για επικοινωνία υψηλής ταχύτητας, αλλάξτε και τη ρύθμιση Wi-Fi στην ενότητα Ασύρματες συσκευές (Wireless devices) σε ενεργό (On).

1. Επιλέξτε Συσκευές (Devices) στο αριστερό παράθυρο της οθόνης Ρυθμίσεις (PC settings).

1. Όταν συνδέετε ένα ποντίκι BLUETOOTH, ενεργοποιήστε το και πατήστε το κουμπί για να συνδεθεί το ποντίκι.

Υπόδειξη

- Για τη διαδικασία που απαιτείται προκειμένου η συσκευή να είναι έτοιμη προς σύνδεση, συμβουλευτείτε το εγχειρίδιο της συσκευής BLUETOOTH.

1. Επιλέξτε Προσθήκη συσκευής (Add a device).

Ο υπολογιστής VAIO πραγματοποιεί αναζήτηση συσκευών και εμφανίζει μια λίστα. Για να καταχωρίσετε τη συσκευή σας, ακολουθήστε τις οδηγίες που εμφανίζονται στην οθόνη.
Σημείωση

- Ανάλογα με τη συσκευή BLUETOOTH, ενδέχεται να χρειαστεί κάποιο χρονικό διάστημα έως ότου ο υπολογιστής VAIO την εντοπίσει. Αν η συσκευή σας δεν εμφανίζεται στη λίστα, επαναλάβετε τη διαδικασία προετοιμασίας της συσκευής για σύνδεση (για παράδειγμα, πατήστε το κουμπί σύνδεσης).

- Ανάλογα με τη συσκευή BLUETOOTH, μπορεί να διαφέρει η διαδικασία πραγματοποίησης σύνδεσης. Για τη διαδικασία, συμβουλευτείτε το εγχειρίδιο της συσκευής.

Υπόδειξη

- Για περισσότερες πληροφορίες σχετικά με τους χειρισμούς, ανοίξτε το Βοήθεια και υποστήριξη των Windows (Windows Help and Support) [Πληροφ.] και πληκτρολογήστε "BLUETOOTH" στο πλαίσιο αναζήτησης.

- Στην περίπτωση που μια συσκευή BLUETOOTH ζητά πιστοποίηση ταυτότητας για την πραγματοποίηση σύνδεσης, εμφανίζεται ένα παράθυρο για την εισαγωγή κωδικού. Ακολουθήστε τις οδηγίες που εμφανίζονται στην οθόνη για κοινή χρήση του κωδικού μεταξύ της συσκευής BLUETOOTH και του υπολογιστή VAIO. Αν δεν επιθυμείτε την πραγματοποίηση σύνδεσης, επιλέξτε το πλήκτρο Άκυρο (Cancel) στο παράθυρο.

- Ο κωδικός είναι ένας μυστικός αριθμός που εισάγεται από το χρήστη και χρησιμοποιείται στη διαδικασία πιστοποίησης ταυτότητας προκειμένου να επικοινωνούν μεταξύ τους δύο συσκευές BLUETOOTH. Εισαγάγετε το ίδιο αλφαριθμητικό κείμενο (με διάκριση πεζών-κεφαλαίων) και για τις δύο συσκευές προκειμένου να επιτραπεί η επικοινωνία μεταξύ τους. Μπορείτε να αλλάζετε τον κωδικό κάθε φορά που διεξάγετε πιστοποίηση ταυτότητας, εφόσον εισάγετε τον ίδιο κωδικό και για τις δύο συσκευές κατά τη διαδικασία πιστοποίησης ταυτότητας. Για λεπτομέρειες σχετικά με τον κωδικό μιας συσκευής BLUETOOTH, ανατρέξτε στο εγχειρίδιο της συσκευής. Αν δεν εισαχθεί κωδικός BLUETOOTH για ένα ορισμένο χρονικό διάστημα, η διαδικασία σύνδεσης τερματίζεται για λόγους ασφαλείας. Σε αυτήν την περίπτωση, δοκιμάστε ξανά.

Σχετικό θέμα
Πληροφορίες για τη λειτουργία BLUETOOTH(R)
Διακοπή της επικοινωνίας μέσω BLUETOOTH(R)
Σημειώσεις για τη χρήση της λειτουργίας BLUETOOTH(R)
Πληροφορίες για την ασφάλεια BLUETOOTH(R)