Εγχειρίδιο χρήσης VAIO

Συχνές ερωτήσεις

#### Τι πρέπει να κάνω αν δεν μπορώ να απενεργοποιήσω τον υπολογιστή μου VAIO;

- Ακολουθήστε οποιαδήποτε από τις παρακάτω διαδικασίες για να κλείσετε όλες τις ανοιχτές εφαρμογές και, στη συνέχεια, απενεργοποιήστε ξανά τον υπολογιστή VAIO.

- Σύρετε την εφαρμογή από το κέντρο του πάνω μέρους της οθόνης προς το κέντρο του κάτω μέρους. [Πληροφ.]

- Πατήστε τα πλήκτρα Alt+F4.
  Αν υπάρχουν δεδομένα που δεν έχουν αποθηκευθεί, αποθηκεύστε τα όταν εμφανιστεί το παράθυρο επιβεβαίωσης.
  Πατήστε τα πλήκτρα Alt+F4 μέχρι να εμφανιστεί το παράθυρο Τερματισμός λειτουργίας των Windows (Shut Down Windows) και επιλέξτε Τερματισμός (Shut down) από την αναπτυσσόμενη λίστα κι έπειτα OK.

- Αν έχετε εγκαταστήσει νέα εφαρμογή στον υπολογιστή VAIO, βεβαιωθείτε ότι η εφαρμογή λειτουργεί σωστά, ότι τα δεδομένα είναι φυσιολογικά και ότι το χειρίζεστε σωστά.

- Επικοινωνήστε με τον εκδότη της εφαρμογής ή με τον καθορισμένο πάροχο για τεχνική υποστήριξη.

- Αν έχετε συνδέσει περιφερειακές συσκευές, όπως έναν εκτυπωτή ή μια συσκευή USB, στον υπολογιστή VAIO ή αν έχετε συνδέσει τον υπολογιστή στο δίκτυο, αποσυνδέστε όλες τις περιφερειακές συσκευές ή τη δικτυακή σύνδεση του υπολογιστή και, στη συνέχεια, απενεργοποιήστε τον υπολογιστή.
  Όσο ο υπολογιστής επικοινωνεί με μια περιφερειακή συσκευή ή το δίκτυο, τα Windows δεν σας επιτρέπουν να απενεργοποιήσετε τον υπολογιστή. Επιπλέον, ορισμένα προγράμματα οδήγησης περιφερειακών συσκευών δεν υποστηρίζουν τη δυνατότητα εξαναγκασμένου τερματισμού λειτουργίας του υπολογιστή.

- Αν η εικόνα στην οθόνη του υπολογιστή ακινητοποιηθεί, πατήστε τα πλήκτρα Ctrl+Alt+Delete, επιλέξτε (Τερματισμός (Shut down)) στην κάτω δεξιά γωνία της οθόνης του υπολογιστή και, στη συνέχεια, επιλέξτε Τερματισμός (Shut down).

- Αν ο υπολογιστής VAIO «κολλήσει» ενώ εμφανίζεται ένα μήνυμα που υποδεικνύει ότι αποθηκεύονται οι ρυθμίσεις ή ότι τερματίζεται η λειτουργία του υπολογιστή, ακολουθήστε με τη σειρά τις παρακάτω διαδικασίες.

- Πατήστε το πλήκτρο Enter.
  Περιμένετε για λίγο.

- Αν το πρόβλημα εξακολουθεί, πατήστε τα πλήκτρα Ctrl+Alt+Delete.
  Περιμένετε για λίγο.

- Αν εξακολουθείτε να μη μπορείτε να απενεργοποιήσετε τον υπολογιστή VAIO, παρόλο που έχετε ακολουθήσει τις διαδικασίες που περιγράφονται παραπάνω, προβείτε στους ακόλουθους χειρισμούς.
  Έχετε υπόψη ότι η εκτέλεση αυτών των χειρισμών ενδέχεται να προκαλέσει την καταστροφή των δεδομένων που επεξεργάζεστε. Προτού εκτελέσετε τους ακόλουθους χειρισμούς, βεβαιωθείτε ότι έχετε αποσυνδέσει τον υπολογιστή από το δίκτυο.

- Πατήστε τα πλήκτρα Ctrl+Alt+Delete, επιλέξτε (Τερματισμός (Shut down)) στην κάτω δεξιά γωνία της οθόνης του υπολογιστή και, στη συνέχεια, επιλέξτε Τερματισμός (Shut down).

- Πατήστε και κρατήστε πατημένο το κουμπί (Ισχύς (Power)) για περισσότερα από τέσσερα δευτερόλεπτα.

- Αποσυνδέστε το μετασχηματιστή εναλλασσόμενου ρεύματος και αφαιρέστε τη μπαταρία από τον υπολογιστή VAIO.