Εγχειρίδιο χρήσης VAIO

Εργασία

# Τερματισμός λειτουργίας του υπολογιστή VAIO

Τερματίστε σωστά τη λειτουργία του υπολογιστή σας VAIO για να αποφύγετε την απώλεια των μη αποθηκευμένων δεδομένων.

1. Απενεργοποιήστε όσες περιφερειακές συσκευές είναι συνδεδεμένες στον υπολογιστή VAIO.

1. Αποθηκεύστε τα δεδομένα σας και κλείστε όλες τις ανοιχτές εφαρμογές.

1. Ανοίξτε το συμβολομενού έναρξης [Πληροφ.] και επιλέξτε το σύμβολο Ρυθμίσεις (Settings).

1. Επιλέξτε Ισχύς (Power) και Τερματισμός (Shut down).

Μετά από σύντομο χρονικό διάστημα, απενεργοποιείται αυτόματα ο υπολογιστής VAIO και σβήνει η πράσινη ενδεικτική λυχνία λειτουργίας.
Προτού κλείσετε το καπάκι της οθόνης LCD, βεβαιωθείτε ότι η ενδεικτική λυχνία λειτουργίας έχει σβήσει.
Σημείωση

- Τυχόν εσφαλμένος τερματισμός λειτουργίας ενδέχεται να προκαλέσει απώλεια των μη αποθηκευμένων δεδομένων ή κακή λειτουργία του υπολογιστή VAIO.

- Για να αποσυνδέσετε πλήρως τον υπολογιστή VAIO από την παροχή εναλλασσόμενου ρεύματος, απενεργοποιήστε τον υπολογιστή και αποσυνδέστε το καλώδιο ρεύματος από την πρίζα.

## Για να τερματίσετε τη λειτουργία του υπολογιστή σας VAIO

Μπορείτε να τερματίσετε τη λειτουργία του υπολογιστή σας VAIO θέτοντας τον σε κατάσταση ACPI S5. Σε αυτήν την κατάσταση λειτουργίας, η διαδικασία εκκίνησης θα διαρκεί περισσότερο απ' ότι στην κατάσταση γρήγορης εκκίνησης.

1. Απενεργοποιήστε όσες περιφερειακές συσκευές είναι συνδεδεμένες στον υπολογιστή VAIO.

1. Αποθηκεύστε τα δεδομένα σας και κλείστε όλες τις ανοιχτές εφαρμογές.

1. Ανοίξτε το συμβολομενού έναρξης [Πληροφ.] και επιλέξτε το σύμβολο Ρυθμίσεις (Settings).

1. Επιλέξτε Ισχύς (Power), πατήστε και κρατήστε πατημένο το πλήκτρο Shift και επιλέξτε Τερματισμός (Shut down).

Μετά από σύντομο χρονικό διάστημα, απενεργοποιείται αυτόματα ο υπολογιστής VAIO και σβήνει η πράσινη ενδεικτική λυχνία λειτουργίας.
Σχετικό θέμα
Ενεργοποίηση του υπολογιστή VAIO
Επανεκκίνηση του υπολογιστή VAIO
Χρήση της κατάστασης Αναστoλής λειτoυργίας
Σημειώσεις για τη χρήση της παροχής ρεύματος